Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
‘’21ê êlule de Warê Xoverdayîşî yê Şehîd Adîlî yê Çemçoyî de îşxalkerî pê çekanê giranan û taktîkê sûîkastî ameyî pirodayene. Di çalakîyanê cîya cîyayan de 6 îşxalkerî ameyî cezakerdene. Eynî roje Warê Xoverdayîşî yê Sîda de îşxalkerê ke ver bi mewzîyanê şerî yê Şehîd Agîrî avêr şiyênî ameyî pirodayene. Warê Xoverdayîşî yê Girê Cûdîyî de zî hêzanê ma yê YJA Starî pê çekanê giranan da îşxalkeran ro. Çalakîye de 2 îşxalkerî ameyî cezakerdene, îşxalkerêk birîndar bi û mewzîyêke ameye îmhakerdene. Reyna çalakîya bine ya eynî warî de îşxalkerêk ame cezakerdene.
20 -21ê êlule de mewzîyê şerî yê Warê Xoverdayîşî yê Saca, Çemço, Sîda pê bombayanê qedexeyan û çekanê kîmyewîyan dîyayî bombayan ver. Reyna Warê Xoverdayîşî yê  Girê Hakarî, Çemço, Girê Cûdî, Girê FM û warê Golka yê Metîna pê teyarayanê şerî, helîkopteranê hêrişî û obusan dîyayî bombayan ver.’’
